מנחם צור

מנחם צור (נולד בשנת 1942 בתל אביב) הוא מלחין ישראלי, פרופסור אמריטוס למוזיקה במקצועות תאוריה והלחנה באקדמיה למוסיקה ולמחול בירושלים. צור בוגר האקדמיה המשיך לימודיו בארצות הברית במוסדות מאנס קולג', שרה לורנס קולג' ואוניברסיטת קולומביה בניו יורק, שם השלים דוקטורט ב-1975 ומאז הוא חבר סגל האקדמיה בירושלים. בין מוריו שהשפיעו על דרכו כמלחין וכמחנך היו מריו דוידובסקי וקרל שכטר.

מנחם צור כתב עד היום למעלה מ-180 יצירות בכל ז'אנרים הקוליים והכליים: מוזיקה קאמרית, מוזיקה סימפונית, מוזיקה לבמה ומחול, מוזיקה אלקטרונית ואופרה. בשנת 2001 העניקה לו אקו"ם פרס למפעל חיים ובאותה שנה אף קיבל את פרס ראש הממשלה להלחנה, פרס שאותו קיבל בשנית בשנת 2010. פרסים אלה מצטרפים לשורה ארוכה של פרסים שהענקו לו בעבר, בהם כמה פרסי אקו"ם ופרס גוגנהיים (האמריקאי) בשנת 1981 ופרס אנגל ב-1991. בשנת 2007 קבל את פרס המורה המצטיין באקדמיה בירושלים. יצירותיו יוצאות לאור בישראל ומחוצה לה וזוכות לביצועים של אנסמבלים ותזמורות.

בין התפקידים הציבוריים שמילא צור נמנים: יו"ר איגוד הקומפוזיטורים בישראל וראש החוג ודיקן בפקולטה לקומפוזיציה באקדמיה בירושלים. היה חבר מל"ג במדעי הרוח. הוא מרבה להרצות מחוץ לישראל בהזמנת אקדמיות ואוניברסיטאות בנושאי מוזיקה עכשווית ומוזמן לפורומים של שיפוט בינלאומי לקומפוזיציה.

צור מתגורר בירושלים. הוא נשוי ואב לשניים. ארכיונו האישי מופקד באוסף המוזיקה של הספרייה הלאומית.

רשימת יצירות חלקית
"שכנים","הלילה האחרון" אופרה
מוזיקה סימפונית*תשע סימפוניות
18 קונצ'רטי
מוזיקה קאמרית:
CARTOONS לאנסמבל מורחב ולאמנית קול (ענת פיק).
סקס-טט פרוע (לאנסמבל מיתר)
רביעיית חליל ומיתרים
5 רביעיות מיתרים
חמישיית קלרינט ומיתרים
3 שלישיות לפסנתר
מוזיקה אלקטרונית
"מזמורים" לסרט אלקטרוני
"שילובים" למקהלת ילדים ופסקול אלקטרוני
כתבים
מאמר בביטאון The Musical Quarterly
מאמרים בביטאון האקדמיה למוזיקה
מאמר בכתב העת הספרותי "פרוזה"
"הרמוניה ליד המקלדת", ספר לימוד, מחבר-שותף עם פרופ' דליה כהן ונפתלי וגנר, הוצאת "אקדמון", ירושלים

קישורים חיצוניים

 
 פירוט מלא של יצירותיו באתר ArtPro

הערות שוליים 

מוזיקולוגים ישראלים
מלחינים ישראלים במוזיקה הקלאסית
מלחינים ישראלים
מורים למוזיקה בישראל
אמני מוזיקה אלקטרונית
זוכי פרס אנגל
בעלי תואר דוקטור מאוניברסיטת קולומביה
סגל האקדמיה למוסיקה ולמחול בירושלים
ישראלים שנולדו ב-1942